CELEX: 62011CN0296
Language: et
Date: 2011-06-14 00:00:00
Title: Kohtuasi C-296/11: 14. juunil 2011 esitatud hagi — Euroopa Komisjon versus Prantsuse Vabariik

27.8.2011   
            
            
               ET
            
            
               Euroopa Liidu Teataja
            
            
               C 252/19
            
         14. juunil 2011 esitatud hagi — Euroopa Komisjon versus Prantsuse Vabariik
   (Kohtuasi C-296/11)
   2011/C 252/36
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: C. Soulay ja L. Lozano Palacios)
   
      Kostja: Prantsuse Vabariik
   
      Hageja nõuded
   
   
               —
            
            
               tuvastada, et kuna Prantsuse Vabariik kohaldas reisibüroodele ette nähtud erikorda teenuste suhtes, mida osutatakse muudele isikutele kui reisijad (eelkõige teistele reisibüroodele), siis on Prantsuse Vabariik rikkunud nõukogu 28. novembri 2006. aasta direktiivi 2006/112/EÜ (1) (mis käsitleb ühist käibemaksusüsteemi) artiklitest 306–310 tulenevaid kohustusi;
            
         
               —
            
            
               mõista kohtukulud välja Prantsuse Vabariigilt.
            
         
      Väited ja peamised argumendid
   
   Komisjon esitas üheainsa väite, et põhjendada oma hagi, mille kohaselt on reisibüroodele ette nähtud erikorda kohaldatud vääralt teenuste suhtes, mida osutatakse muudele isikutele kui reisijad. Sellega seoses märgib ta, et nimetatud kord on kohaldatav vaid siis, kui reisiteenus on müüdud reisijale. Seevastu ei ole see kohaldatav teenuste suhtes, mida reisibürood osutavad teistele reisibüroodele või reisikorraldajatele. Tuginedes üldise maksuseadustiku sätete sõnastusele, mis viitavad mõistele „klient” ja mitte mõistele „reisija”, kasutab kostja „kliendile” tuginevat lähenemisviisi ja kohaldab seega reisibüroodele ette nähtud erikorda laiendavalt.
   Komisjon lükkab tagasi ka Prantsuse ametiasutuste kaitstava teesi, mille kohaselt võimaldavad Prantsuse õigusnormid saavutada paremini erikorraga taotletavad eesmärgid, st reisbüroode haldusformaalsuste lihtsustamine ja käibemaksutulu laekumine liikmesriigile, kus toimus iga individuaalse teenuse lõpptarbimine.
   
      (1)  ELT L 347, lk 1.